Möysässä sijaitseva Joutjärven kirkko.
Yleinen uimaranta Joutjärven länsipäässä.
**Möysä** on Lahden 16. kaupunginosa, joka sijaitsee noin puolestatoista kolmeen kilometriä kaupungin ydinkeskustasta itään. Möysän naapurikaupunginososia ovat etelässä Kerinkallio, lännessä Asemantausta ja Paavola, pohjoisessa Myllypohja ja idässä Järvenpää. Lahden Joutjärvi on kaupunginosan sisällä. Tarkemmin määritellen Möysän eteläraja seuraa Lahti–Kouvola-rataa, länsirajan muodostavat Iso-Paavolankatu, Lounaankatu ja Supankatu, Hirsimetsäntie, Joukahaisen puistotie, Ilmarisentie, Väinämöisentie. Pohjoisessa raja seuraa Niemen kaupunginosaan vievää teollisuusrataa ja idässä Lahti–Heinola-rataa.

Möysä liitettiin Lahteen 1916 Hollolasta.*lähde?* Möysä tarkoittaa puoliksi maahan kaivettua asumasaunaa. Kertoman mukaan kun Lahti oli vielä pieni kylä, Joutjärven rannassa on ollut osin maahan kaivettuja mökkejä, joissa Lahden markkinoille saapunut väki saattoi yöpyä. Alueen nimitys johtuu tältä ajalta.

Kaupunginosan palveluja ovat esimerkiksi Lounaan ja Tenava-Tonttilan päiväkodit, Möysän koulu, lastenkoti, Joutjärven kirkko ja melontaseura Vesisamoilijoiden Vellamo-melontakeskus (Joutjärven melontakeskus).

Möysän länsiosassa sijaitsee liikenneympyrä, josta liikenne jakautuu Joutjärven länsipuolelta Ahtialaan vievälle Ahtialantielle. Kiertoliittymän vieressä on Möysän ostoskeskus. Ahtialantien eteläpuolella, lähellä Joutjärven rantaa, sijaitsee asunnoiksi muutettu vanha Lahden paloasema sekä Möysän koulu. Koulun vanha puurakenteinen osa purettiin pois koulun peruskorjauksen yhteydessä vuosituhannen vaihteen tienoilla. Puista osaa kutsuttiin nimellä Hollola. Möysän kansakoulun puinen osa kuului Hollolan kunnan Lahden kauppalaan 16. marraskuuta 1905 saakka, kunnes Pietarista saatiin vahvistus siitä, että Lahden kaupunki oli perustettu Hollolan kunnasta itsenäiseksi kaupungiksi. 1905 loppuvuodesta vuoteen 1916 Möysän kansakoulu kuului edelleen Hollolan kuntaan, kunnes Möysä kuntaliitettiin lahden kaupunkiin lisäalueeksi. 

Joutjärven länsirannalla asuntorakennukseksi kunnostetun vanhan paloaseman ja Möysän koulun välissä on Joutjärven melontakeskus. Rakennustoimisto Ruola Oy rakensi Möysään runsaasti 1960-luvulla korkeita kerrostaloja Salpausselän harjun eteläpuolelle sekä matalampia kerrostaloja harjun keskiosiin. 

Joutjärven etelärannalla olevaa kaupunginosaa kutsutaan Joutjärveksi (kartalla *Pekanmäki*), missä ranta jatkuu *Kokkokallio*na, jonka pohjoispuolella on *Tonttila* ja itäisimpänä Ala-Tonttila (Ala-Tonttilankadun itäpäässä kartalla *Ristkarin alue*). 

Kokkokallion jälkeen Joutjärven itäisellä rannalla on entinen Jovin tehdas, joka kuuluu nykyään Merivaaralle. Jovin rannassa oli 1960- ja 1970-luvulla uimapaikka, joka kärsi jätevesien aiheuttamasta rehevöitymisestä. Joutjärvi on matala ja siellä on paikoitellen lähes pintaan ulottuvia vesikasveja, vaikka järven ympäristön sadevesikaivot remontoitiin vuosituhannen vaihteessa. Uimarantaa ei itärannalla enää ole. Järven pohjoisrannalla sijaitsee Huhmarannan puisto ja länsipäässä on yleinen uimaranta.

Karjalankadun varrella sijainnut Möysän Seurahuoneena tunnettu Teho-Baari, jonka sisustus ja tyyli edelleen 2000-luvulla vastasivat 1960- ja 1970-luvun vaihteen tasoa, on lopetettu ja tiloissa jatkoi Kymintieltä muuttanut Kymi-Pub. Nykyään tilassa toimii Bar Monaco.

Entisen Möysän Esson tiloissa toimi Möysän baari ja Möysän rockklubi. Nykyään tiloissa on kiinteistönvälitys Remax. Möysän Esso aloitti toimintansa Viipurin valtatie 2:ssa 1961. 

Möysän postikonttori lakkauttiin Möysän ostoskeskuksesta 6. kesäkuuta 2008, palvelut siirtyivät Kauppakadun postikonttoriin.

Lähteet
-------

1. 1 2 3 4 5  Lahden karttapalvelu: Möysä (Kartan valikoista karttapohjaa vaihtaa ja valikosta voi hakea erilaisia palveluja, kuten esimerkiksi kouluja) Lahden kaupunki, lahti.fi. Viitattu 23.10.2018.
2. ↑  Arkistoitu kopioMårå! Mistä on saanut nimensä Lahden kaupunginosa Möysä? (kysy.fi -verkkosivun viittaama Lahden kaupunginkirjaston sivu oli viitattaessa epäkunnossa)  3.8.2009. Helsingin kaupunginkirjasto, kysy.fi.  Arkistoitu 24.10.2018. Viitattu 24.10.2018.
3. ↑  Lounaan päiväkoti Harjulan Setlementti ry, harjula.fi. Viitattu 23.10.2018.
4. ↑  Tenava-Tonttilan päiväkoti Lahden kaupunki, lahti.fi. Viitattu 23.10.2018.
5. 1 2  Möysän koulu Lahden kaupunki, lahti.fi. Viitattu 23.10.2018.
6. ↑  Joutjärven kirkko Lahden seurakunnat lahdenseurakunnat.fi. Viitattu 23.10.2018.
7. 1 2  Arkistoitu kopioVellamo melontastadion Vesisamoilijat, vesisamoilijat.fi.  Arkistoitu 23.10.2018. Viitattu 23.10.2018.
8. ↑
9. ↑  Mattila, Ilkka: Näin vanha bensanmyyjä teki Essosta ykkössarjan rockklubin – nyt paikka on uhattuna.  *Helsingin Sanomat*, 27.2.2016. Artikkelin verkkoversio. Viitattu 7.10.2016.
10. ↑  Möysän baarin kotisivu, Viitattu 7.10.2016
11. ↑
12. ↑  Möysän postin palvelut siirtyvät Kauppakadulle (Etelä-Suomen Sanomat)

Aiheesta muualla
----------------

* Kuvia tai muita tiedostoja aiheesta **Möysä** Wikimedia Commonsissa

* Vellamon vinkit (Arkistoitu – Internet Archive)
* Esimerkki Tonttilan mies -kolumnista

Lahti

|  |  |
| --- | --- |
| Kaupunginosat | Ahtiala · Asemantausta · Hennala · Jalkaranta · Jokimaa · Järvenpää · Kartano · Kerinkallio · Keski-Lahti · Kilpiäinen · Kiveriö · Kivimaa · Koiskala · Kolava · Kujala · Kunnas · Kytölä · Kärpänen · Laune · Metsäkangas · Mukkula · Myllypohja · Möysä · Niemi · Nikkilä · Okeroinen · Paavola · Pesäkallio · Pirttiharju · Renkomäki · Salpausselkä · Sopenkorpi · Viuha · Ämmälä |
| Asuinalueet | Anttilanmäki · Harjunalusta · Hiekkanummi · Kariniemi · Karisto · Liipola · Lotila · Metsäkangas · Petsamo · Riihelä · Saksala · Soltti · Venetsia |
| Järvet | Alasenjärvi · Joutjärvi · Kymijärvi · Merrasjärvi · Pikku-Vesijärvi · Vesijärvi |
| Saaret | Enonsaari |
| Museot | **Lahden kaupunginmuseon yksiköt:** Hiihtomuseo · Historiallinen museo · Kuvakokoelma · Lahden visuaalisten taiteiden museo Malva · Radio- ja tv-museo · Sotilaslääketieteen museo
**Muut:** Askon museo · Ravintolamuseo · Sairaalamuseo · Suomen sotilasmusiikkimuseo |
| Rakennukset ja alueet | Jokimaan ravikeskus · Lahden kaupungintalo · Lahden rautatieasema · Lahden teatteritalo · Lahden kaupunginkirjasto-maakuntakirjasto · Lahden kisapuisto · Lahden stadion · Radiomäki · Ristinkirkko · Salpausselän hyppyrimäet · Sibeliustalo |
| Puistot | Fellmaninpuisto · Erkonpuisto · Kariniemen puisto · Lanu-puisto · Pikku-Vesijärven puisto |
| Luonnonsuojelualueet | Häränsilmä-lampi · Linnaistensuo · Pesäkallio |
| Patsaat, muistomerkit ja -laatat | Hakkapeliittain kotiinpaluu · Hirvi-patsas · Lahden taistelussa kaatuneiden saksalaisten muistomerkki · Launeen neidot · Lumisota · Mannerheimin ratsastajapatsas · Mikael Agricolan muistomerkki · Punavankien muistomerkki · Vapauden Hengetär |
| Tapahtumat | F1 Powerboat Racing · Lahden julistebiennale · Lahden kansainvälinen kirjailijakokous · Lahden markkinat · Lahden runomaraton · Salpausselän Kisat · Summer Up |